Porsanger kommune styrer mot ROBEK. Kommunestyret foretar altså en viljestyrt handling mot underskudd. Det skulle vel tatt seg ut om det var Ola Dunk eller Kari Hvermansen som fant på det samme.
Det må dermed antas at det utføres en politisk beslutning der dagens kommunestyre forskutterer levekår med pant i det neste. Å skyve store underskudd foran seg bidrar til å skape usikkerhet, bristende forutsetninger i økonomiplanen og setter neste års budsjetter i store minus før budsjettårene i det hele tatt er startet.
Kommunestyret i Porsanger viser etter Porsanger Venstre mening stor grad av politisk unnfallenhet og svak politisk ledelse. Porsanger Venstre minner kommunestyret i Porsanger på at banken - det er folket. Det er neste kommunestyre og den neste periode som må tilbake betale det overforbruket som gjøres nå. Med ønske om en god sommer og god tid til ettertanke –fra alle oss i Porsanger Venstre.